På side 103 – 104 i ''Danmark under forvandling'', ses en debatterende brevudveksling, hvor en godsejer ser sig utilfreds med den foreslåede bondefrigørelse.
I kilde 10.1, skriver [[Henrik Stampe (1713-1789)|Henrik Stampe]], 1713–1789, jurist, generalprokurør og statsminister sin opfattelse af bondefriheden.
<blockquote>
”Det kan ikke nægtes, at jo det alt for stærke bånd, som er lagt på bondestanden, kan have adskillelige følger, og at det rimeligvis ville være mere fordelagtigt for folkemængden, om bondestanden blev tilstået nogen større frihed”
</blockquote>
Henrik Stampe udtrykker tydeligt de fordele, der må forekomme ved en bondefrigørelse og siger:
<blockquote>
”Det er vist at en godsejer, som begriber og indser sin egen virkelige fordel, behandler sine bønder som sine egne børn og gør sig en fornøjelse af at bidrage til deres bedste og velgående”
</blockquote>
Henrik Stampe prøver at inddrage andre i sin overbevisning om fordele ved <!-- fire bønderne ?-->frie bønder og prøver at udstikke nogle retningslinjer og gode råd til godsejerne. Henrik Stampe er fysiokrat og er derfor overbevist om, at med større frihed vil bonden opdyrke mere jord og dermed øge velstanden.
Henrik Stampe får et svar fra en godsejer [[Frederik Christian Rosenkrantz#Statsminister|Rosenkrantz]].<ref>Hoger Rosenkrantz brev er kilde 10.2 i ''Danmark under forvandling'' s. 104 øverst.</ref>
Han mener, at hvis bonden fik frie tøjler, ville der opstå problemer med den frie vandring de ville foretage. Der ville opstå familie- og nabostridigheder, og bønderne ville vandre fra gods til gods mod familie og venners vilje. Rosenkrantz mener, at der ville opstå uorden og splittelse, og at man med denne frihed ville miste disciplinen og arbejdsindsatsen. Hvis bonden kunne gøre som han ville, kunne ingen godsejer få ham i ordentligt arbejde, da han blot ville forlade godset, hvis noget gik ham på.
Rosenkrantz er af den overbevisning, at bonden ville misbruge sin frihed.
Han siger følgende i sit brev til embedsmanden:
:”..derom understår jeg mig ikke at udlade mig videre end at befrygte, slig frihed blev misbrugt og godserne forladte”
Det var klart, at godsejerne var de utilfredse i det politiske spil, da det var dem, der skulle afgive autoritet og magt til deres undersåtter.
Historie Videnskab Humaniora